Smirnov rododendronu

() —  aləminin  dəstəsinin  fəsiləsinin  cinsinə aid bitki növü. 

 Təbii yayılması 
Qafqaz və Türkiyədə yayılmışdır.Meşələrdə, dağ yamaclarında dəniz səviyyəsindən 700-2500 m hündürlükdə bitir.

 Botaniki təsviri 
Hündürlüyü 1-6 m, qoca budaqları boz qabıqlı olan həmişəyaşıl koldur. Cavan zoğları ağ keçəli sıx tüklərlə örtülmüşdür, ancaq yaşlaşdıqca çılpaq olurlar. Yarpaqları uzunsov-ellipsvarı, uzunluğu 6-15 sm, eni 2-3 sm, ucu küt, bünövrəsi ensiz, kənarı az burulmuş, açıldıqda yarpaqları ağ keçə ilə sıx örtülmüş, sonradan çılpaqlaşıb, üstü parlaq yaşıl, qonur olur. Yarpaqların üzərində 10 cüt damarcıq vardır. Saplaqların uzunluğu 1,0-2,5 sm-dir. Çiçəkləri 10-14 ədəd, diametri 12-15 sm olan möhkəm çiçək qruplarında yerləşir. Çiçək tacı al-qırmızı, çəhrayı, diametri 4-6 sm, enli-qıfvarıdan zəngçiçəkliyə qədər dəyişir, kənarları dalğalı, çılpaqdır. Çiçək saplağının uzunluğu 2,8-3,5 mm olan yumru hissələrdən ibarətdir. Erkəkcikləri 10 ədəd, saplaqları bünövrənin 1/3 hissəsi qədər sıx tükcüklükdür. Yumurtalığı ağ keçə ilə sıx örtülmüşdür.Sütuncuğu çılpaqdır.

 Ekologiyası 
Qışadavamlıdır. Smirnov rododendronu əsasında bir sıra qışadavamlı sortlar alınmışdır.Hər il çiçəkliyir və keyfiyyətli toxumlar verir.

 Azərbaycanda yayılması 
Mərkəzi Nəbatat Bağında introduksiya edilmişdir.Şimal zonalarında mədəni şəraitdə becərilir.

 İstifadəsi 
Qışadavamlı olduğu üçün yaşıllaşdırmada geniş istifadə edilir.

 İstinadlar 

 Həmçinin bax 

Kateqoriya:Dekorativ kollar
Kateqoriya:1885-ci ildə təsvir edilən bitkilər
Kateqoriya:Türkiyə florası
Kateqoriya:Ön Asiya florası